Diari Oficial de la Generalitat Valenciana


Sumari del DOGV 4234, del 23-04-2002 (2002/3323)

RESOLUCIÓ d'11 de març de 2002, del director general d'Urbanisme i Ordenació Territorial, per la qual s'esmenen les deficiències i es declara definitivament aprovada la taxació conjunta PRI les Barraques de Carcaixent.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4234

Data del DOGV
:   23-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/3323


Data del document
:   11-03-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Carcaixent
    * pla d'urbanisme

RESOLUCIÓ d'11 de març de 2002, del director general d'Urbanisme i Ordenació Territorial, per la qual s'esmenen les deficiències i es declara definitivament aprovada la taxació conjunta PRI les Barraques de Carcaixent. [2002/3323]
  
Ja que s'han esmenat les deficiències a què es refereix l'Acord de la Comissió Territorial d'Urbanisme d'1 de febrer de 2002 que afecta la taxació conjunta PRI les Barraques de Carcaixent, i de conformitat amb el que ordena la Resolució del director general d'Urbanisme i Ordenació Territorial de data 11 de març de 2002, per la qual es declara aprovada la dita taxació, es procedeix a la publicació del citat acord:
  
?La Comissió Territorial d'Urbanisme de València, en sessió celebrada l'1 de febrer de 2002, va adoptar l'Acord següent:
  
Vist l'expedient remés per l'Ajuntament de Carcaixent relatiu a l'expropiació de terrenys pel procediment de taxació conjunta, per a urbanització inclosa dins de la unitat d'execució única del Pla de Reforma Interior de les Barraques el qual va ser aprovat per la Comissió Territorial d'Urbanisme de data 27 de juliol de 2000, i de conformitat amb els següents:
  
Antecedents de fet
  
Primer
  
El projecte d'expropiació es va aprovar per Acord del Ple, de data 29 de març de 2001, es va sotmetre a informació pública per Acord del ple adoptat amb data 26 de juliol de 2001, i va ser publicat en el BOE núm. 201, de 22 d'agost de 2001, en el BOP núm. 199, i en el diari Levante de data 9 d'agost de 2001, va ser notificat individualment als propietaris de les finques afectades, i van ser informades per l'administració actuant les al·legacions presentades, i va ser aprovat l'informe d'al·legacions pel ple municipal de data 29 de novembre de 2001.
  
Segon
  
El projecte consta de relació de finques i descripció de béns i de drets afectats, amb fulls de preu just individualitzats de cada finca, per la qual cosa està complet i compleix amb el que estableix l'article 135 del Text Refós de la Llei del Sòl de 1976.
  
Tercer
  
Carcaixent disposa de Pla General aprovat definitivament per la Comissió Territorial d'Urbanisme de València en sessió celebrada el 28 de maig de 1998.
  
L'àmbit del projecte d'expropiació coincideix amb la unitat d'execució del Pla de Reforma Interior del barri de les Barraques.
  
La finalitat de l'expropiació és l'execució per gestió directa de la urbanització de la unitat d'execució, per a això s'ha formulat un programa per a l'actuació integrada per gestió directa.
  
Quart
  
Amb data 25 de gener de 2002 es rep l'informe de la Gerència Regional del Cadastre del Ministeri d'Hisenda en el qual s'indica que la dita taxació conjunta està d'acord amb els criteris de la Llei 6/1998, Sobre Règim del Sòl i Valoracions. Ara bé es fa l'observació que en la valoració de les parcel·les edificades no s'ha considerat el factor corresponent a les despeses i beneficis de la promoció el que seria necessari per a aconseguir el valor real que el mercat assigna a aquests béns immobles.
  
Cinqué
  
L'objecte de l'expedient és la taxació conjunta de dues edificacions així com de tres finques que disposen de plantacions de tarongers en producció.
  
El promotor i beneficiari de l'actuació és l'Ajuntament de Carcaixent.
  
Sisé
  
La Comissió Informativa de la Comissió Territorial d'Urbanisme de València, en sessió celebrada el 24 de gener de 2002, va emetre l'informe relatiu al projecte que ens ocupa, i compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
L'expedient s'ha tramitat de conformitat amb el que estableixen els articles 138 i següents del Text Refós de la Llei del Sòl de 1976, per la qual cosa s'han complit les garanties procedimentals exigibles.
  
La recent STC, de data 11 de juliol de 2001, declara inconstitucional l'article 38 de la Llei del Règim del Sòl i Valoracions, en el qual es regulava que, en la tramitació de les expropiacions per taxació conjunta, el pagament o depòsit de l'import de la valoració establida per l'òrgan competent en aprovar el projecte d'expropiació habilitarà per a procedir a l'ocupació de la finca. No obstant això, i en virtut de la declaració d'inconstitucionalitat de la disposició derogatòria del Text Refós de la Llei del Sòl 1992 (efectuada per la STC 61/1997) que derogava la Llei del Sòl de 1976, s'ha rehabilitat el dit text legal, en l'article 138 del qual s'arreplega el mateix contingut legal que en l'inconstitucional article 38. Per tant, en defecte de regulació autonòmica, i en virtut de la clàusula residual de l'article 149.3 de la Constitució, el procediment de taxació conjunta serà el regulat per l'article 138 de la Llei del Sòl de 1976.
  
Segon
  
L'expedient està complet, amb la qual cosa es compleix el que estableix l'article 202 del Reglament de Gestió Urbanística.
  
Tercer
  
Els criteris de valoració utilitzats es consideren ajustats a l'article 26 de la Llei 6/98, del Règim del Sòl i Valoracions, si bé en el cas de les edificacions no s'ha considerat el factor corresponent a les despeses i beneficis de la promoció el que seria necessari per a aconseguir el valor real que el mercat assigna a aquests béns immobles.
  
Quart
  
La Comissió Territorial d'Urbanisme és l'òrgan competent per a resoldre sobre l'aprovació dels expedients d'expropiació pel procediment de taxació conjunta, de conformitat amb el que estableix l'article 202.6 del Reglament de Gestió Urbanística i l'article 10.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en sessió celebrada l'1 de febrer de 2002, acorda: supeditar l'eficàcia de l'aprovació definitiva de la taxació conjunta del PRI les Barraques, fins que es justifique en la valoració d'edificacions la no consideració del factor corresponent a les despeses i beneficis de la promoció o si és procedent es procedisca a la modificació de la valoració realitzada sobre aquests béns.
  
Una vegada esmenats els dits aspectes per l'Ajuntament de Carcaixent, procedirà que aquest done compte d'això al president d'aquesta Comissió que queda facultat a l'empara del Decret 137/1990, de 30 de juliol, del Consell de la Generalitat perquè ordene la publicació de l'acord d'aprovació definitiva en el butlletí oficial sense necessitat de nou acord d'aquesta Comissió a la qual haurà d'informar posteriorment d'allò que ha fet.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de l'endemà de la data d'haver rebut la present notificació.
  
Tot això, sense perjuí que puga exercitar qualsevol altre recurs que estime oportú.-
  
Amb data 6 de març de 2002 pels serveis tècnics del Servei Territorial d'Urbanisme i Ordenació Territorial s'examina la documentació presentada per l'Ajuntament de Carcaixent el 25 de febrer de 2002 i s'informa favorablement aquesta, i es considera complit l'acord de la Comissió Territorial d'Urbanisme de València de data 1 de febrer de 2002.
  
Vistes la legislació urbanística aplicable, així com la Llei de Règim Jurídic de les Administracions Públiques i del Procediment Administratiu Comú i la resta de preceptes de concordant aplicació,
  
El director general d'Urbanisme i Ordenació Territorial resol:
  
1. Considerar complit l'Acord de la Comissió Territorial d'Urbanisme de València, de data 1 de febrer de 2002, relatiu a l'expropiació de terrenys pel procediment de taxació conjunta, per a urbanització inclosa dins de la unitat d'execució única del Pla de Reforma Interior de les Barraques del municipi de Carcaixent.
  
2. Declarar aprovada la taxació conjunta i ordenar la publicació en el DOGV del mencionat acord.
  
3. Aprovar les valoracions de béns i de drets a expropiar.
  
4. Declarar la urgent ocupació dels béns i dels drets afectats.
  
Contra la present resolució, que no posa fi a la via administrativa, en allò que afecta el punt 4 es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de l'endemà de la data d'haver rebut la present notificació.
  
Tot això, sense perjuí que es puga exercitar qualsevol altre recurs que s'estime oportú.
  
Respecte dels punts 2 i 3 no es pot posar cap recurs per tractar-se d'actes de tràmit que no donen lloc a la impossibilitat de continuar un procediment ni produeixen indefensió.
  
Així mateix procedeix notificar el present acord als interessats titulars de béns i de drets que figuren en el projecte d'expropiació, i acompanyarà a aquest còpia del full de preu just aprovada i significant-los que, en el termini de 20 dies hàbils següents al d'haver rebut tal notificació, podran manifestar per escrit davant d'aquesta Comissió Territorial d'Urbanisme la seua disconformitat amb la valoració establida en l'expedient aprovat. Si, en tal termini, els interessats no formulen oposició a la valoració, s'entendrà acceptada la que es fixa en l'acte present d'aprovació de l'expedient, i s'entendrà determinat el preu just definitivament i de conformitat. Dels fulls d'apreciació impugnats es donarà trasllat per aquesta Comissió, junt amb l'expedient, al Jurat Provincial d'Expropiació Forçosa de València.
  
València, 11 de març de 2002.- El director general d'Urbanisme i Ordenació Territorial: José María Benlliure Moreno.